S-2698/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. apríl 2020, á hendur Þ-kk-þgf Þ-kk-þgf, kt. [...], [...], [...], fyrir umferðarlagabrot með því að hafa, þriðjudaginn 9. júlí 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 0,7 ng/ml) vestur Borgarveg í Reykjavík, að Gufuneskirkjugarði, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Undir rekstri málsins féll ákæruvaldið frá broti gegn 1., sbr. 2. mgr. 50. gr. umferðarlaga nr. 77/2019 en eftir stendur brot gegn 1. mgr. 58. gr. sömu laga. Þá féll ákæruvaldið jafnframt frá kröfu um ökuréttarsviptingu og kröfu um sakarkostnað.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í [...]. Samkvæmt framlögðu sakavottorði, dagsettu 20. apríl 2020, gekkst ákærði undir greiðslu sektar með lögreglustjórasátt 16. mars 2018 fyrir akstur undir áhrifum áfengis og akstur sviptur ökuréttindum. Þá var hann dæmdur til greiðslu sektar með dómi 20. mars 2019 fyrir akstur sviptur ökuréttindum, en dómurinn var hegningarauki við sáttina frá 16. mars 2018. Loks var ákærði dæmdur í 45 daga fangelsi 3. júlí 2019 fyrir vörslur fíkniefna, akstur sviptur ökuréttindum og akstur undir áhrifum ávana og fíkniefna, en dómurinn var hegningarauki við dóminn frá 20. mars 2019.

Verður þannig miðað við það við ákvörðun refsingar að ákærði hafi með broti sínu nú í þriðja skipti um akstur sviptur ökuréttindum innan ítrekunarramma 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Ákærði greiði málsvarnarþóknun skipaðs verjanda síns, G-kk-ef B. Ó-kk-ef lögmanns, 84.320 krónur, að meðtöldum virðisaukaskatti.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf Þ-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, G-kk-ef B. Ó-kk-ef lögmanns, 84.320 krónur.

H-kvk-nf S-kvk-nf B-kvk-nf

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í [...]. Samkvæmt framlögðu sakavottorði, dagsettu 20. apríl 2020, gekkst ákærði undir greiðslu sektar með lögreglustjórasátt 16. mars 2018 fyrir akstur undir áhrifum áfengis og akstur sviptur ökuréttindum. Þá var hann dæmdur til greiðslu sektar með dómi 20. mars 2019 fyrir akstur sviptur ökuréttindum, en dómurinn var hegningarauki við sáttina frá 16. mars 2018. Loks var ákærði dæmdur í 45 daga fangelsi 3. júlí 2019 fyrir vörslur fíkniefna, akstur sviptur ökuréttindum og akstur undir áhrifum ávana og fíkniefna, en dómurinn var hegningarauki við dóminn frá 20. mars 2019.

Verður þannig miðað við það við ákvörðun refsingar að ákærði hafi með broti sínu nú í þriðja skipti um akstur sviptur ökuréttindum innan ítrekunarramma 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Ákærði greiði málsvarnarþóknun skipaðs verjanda síns, G-kk-ef B. Ó-kk-ef lögmanns, 84.320 krónur, að meðtöldum virðisaukaskatti.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf Þ-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, G-kk-ef B. Ó-kk-ef lögmanns, 84.320 krónur.

H-kvk-nf S-kvk-nf B-kvk-nf